Скаўцкі рух

**Скаўтынг** () — сусьветная дзіцячая арганізацыя. Яна займаецца фізычным, духоўным і разумовым разьвіцьцём маладых людзей так, каб моладзь магла заняць канструктыўнае месца ў грамадзтве. Гэта дасягаецца нефармальнай адукацыяй з акцэнтам на практычныя дзеяньні на адчыненым паветры, якая завецца скаўцкія мэтады. Рух скаўтаў быў заснаваны ў 1907 годзе адстаўным палкоўнікам брытанскага войска Робэртам Бадэн-Паўэлам. У цяперашні час скаўтынг мае больш 38 мільёнаў чальцоў у 217 краінах і тэрыторыях, прадстаўленых праз некалькі скаўцкіх асацыяцый на міжнародным узроўні. Працы Эрнэста Сэтан-Томпсана і Дэніэла Картэра Бэрда істотна паўплывалі на раньняе разьвіцьцё скаўтынга, гэтак жа як і на аснову руху традыцыйнага скаўтынга, якое ўзмацнілася за мінулыя некалькі гадоў.

## Гісторыя

Палкоўнік сэр Робэрт Бадэн-Паўэл заснаваў рух скаўтаў у 1907 годзе ў Вялікабрытаніі.
Зародкі ідэі скаўтынга зьявіліся пры аблозе Мафекінгу (Паўднёвая Афрыка) падчас Другой бурскай вайны (1899—1902), дзе Бадэн-Паўэл служыў брыгадным камандзірам.

## Напагатове!

Дэвіз скаўтаў — «*Напагатове!*» (); па-ангельску ён скарачаецца да першых літар гэтак жа, як прозвішча фундатара руху скаўтаў (*B.P.*).

Паходжаньне гэтай фразы зьвязана з зыходным мілітарысцкім характарам руху скаўтаў. Бадэн-Паўэл пісаў 12 лютага 1908 г. у артыкуле ў часопісе «Бойскаўтынг»: «*Будзьце гатовыя памерці за сваю краіну, калі запатрабуецца; так што калі надыдзе момант, выходзьце з хаты з упэўненасьцю і бяз роздуму пра тое, заб’юць вас ці не.*»

## На іншых мовах

Аддзяленьні скаўтаў па ўсім сьвеце выкарыстаюць дэвіз «*Напагатове!*» на сваіх родных мовах.
* Азэрбайджанская: *Daima Hazir*
* Альбанская: *Ji Gati* альбо *Pergatitu*
* Ангельская: *Be Prepared*
* Арабская: *Kun Musta’idan*
* В’етнамская: *Sắp Sẵn*
* Вугорская: *Légy Résen*
* Галяндзкая: *Weest Paraat*
* Грузінская: *იყავი მზად* (ikavi mzad)
* Грэцкая: *Έσω Έτοιμος*
* Іўрыт: *היה נכון* (heye nachon)
* Ірляндзкая: *Bí Ullamh*
* Гішпанская: *Siempre Listo* альбо *Siempre Alerta* («заўсёды гатовы», «заўсёды напагатове»)
* Італьянская: *Sii Preparato* (таксама ў Італіі вельмі часта выкарыстоўваецца лацінская фраза *Estote Parati*)
* Кітайская: *準備*
* Кыргыская: *Dayar Bol*
* Латвійская: *Esi Modrs*
* Латынь: *Estote Parati*
* Летувіская: *Budek*
* Македонская: *Буди спреман*
* Малайская: *Selalu Bersedia*
* Мальтыйская: *Kun Lest*
* Мангольская: *Белен бол*
* Нарвэская: *Alltid Beredt*
* Нямецкая: *Allzeit bereit!*
* Пушту: *Tayar Osay*
* Пэрсыдзкая: *Aamaadeh Baash*
* Польская: *Czuwaj*
* Расейская: *Будь готов*
* Сэрбская: *Budi Spreman* (*Буди спреман*)
* Славенская: *Bodi pripravljen!* альбо *Bud Pripavany*
* Тайская: *จงเตรียมพร้อม*
* Туркмэнская: *Daima Häzir*
* Уйгурская: *Tayyar Bol*
* Украінская: *Готуйсь*
* Філіпінская (Тагальская): *Laging Handâ* (даслоўна: *заўсёды гатовы*)
* Фінская: *Ole valmis*
* Француская: *Sois Prêt* альбо *Toujours Prêt*
* Харвацкая: *Budi Pripraven*
* Чэская: *Bud Připraven*
* Швэдзкая: *Var redo*
* Эспэранта: *Estu preta*
* Эстонская: *Ole Valmis*
* Японская: *Sonae-yo Tsuneni*

## Беларусь

25 сакавіка 2021 году Савет міністраў Беларусі ухваліў Пастанову № 168, паводле якой зацьвердзіў «Пералік грамадзкіх аб’яднаньняў..., у дачыненьні якіх пры арэндзе нерухомасьці да базавых ставак прымяняецца паніжальны каэфіцыент 0,1». Сярод 102 грамадзкіх аб’яднаньняў у Пераліку прысутнічала «Беларуская рэспубліканская скаўцкая асацыяцыя».

## Крыніцы

## Вонкавыя спасылкі
* Беларускі скаўтынг
* Scouting in Belarus

Катэгорыя:Зьявіліся ў 1907 годзе

Катэгорыя:Моладзевыя арганізацыі